text: Обявиха частично бедствено положение в община Панагюрище : Вестник Знаме - новини Пазарджик и областта
  Вторник, 08 Nov 2022
  За нас
  Реклама
  Абонамент
  Контакти
  Начало
  Пазарджик
  Регионът
  Спорт
  Крими
  Други
  ИНФО КОВИД-19
  Обяви
  Избори
  Търси
  Регионът
  Обявиха частично бедствено положение в община Панагюрище
  09.08.2022 08:44
  В община Панагюрище е обявено частично бедствено положение, заради пожара, който бушува между селата Левски и Елшица. Огънят е обхванал над 2000 дка площ, включително смесена гора на възраст от 40 до 80 години. За двете села засега няма опасност. Заповедта е на кмета Никола Белишки. Вече писахме, че в гасенето участват два хеликоптера от авиобаза Крумово, както и тежка техника и огнеборци на „Асарел Медет“ АД. На място е създаден оперативен щаб, който координира действията по въздух и по суша, каза областният управител на Пазарджик Трендафил Величков.
  Ето и пълният текст на заповедта на панагюрския кмет:
  ЗАПОВЕД № 655
  Панагюрище, 08.08. 2022 г.
  На основание чл.44, ал.2 от Закона за местно самоуправление и местна администрация и в изпълнение на чл.49, ал.1 чл.65, ал.2 от Закона за защита при бедствия
  ЗАПОВЯДВАМ
  Обявявам „бедствено положение“ за част от територията на община Панагюрище и въвеждам в изпълнение общинския план за защита при бедствия на община Панагюрище, в част „Пожари“, приет с Решение №726 от 09.09.2019 г. на Общински съвет Панагюрище.
  Обстоятелствата, които налагат обявяването: Във връзка с разрастващи се пожари в горска територия и задимяване на част от територията на община Панагюрище, както и поради опасност от разрастване на пожара, обгазяване и задимяване на населените места с. Елшица и с. Левски общ. Панагюрище, което застрашава живота и здравето на населението.
  Обосновка на необходимостта от обявяване на бедствено положение: Пожара е в иглолистна и смесена гора на възраст от 40 до 80 г., в която има насаждения от бор, акация и дъб. Засегнати от пожара са гори, земеделски земи и трайни насаждения. Площта на пожара е над 2000 дка. Пожарът на моменти е и върхов, това се влияе от посоката и силата на вятъра. В момента се прави просека, тъй като гората е трудно проходима. Посоката на пожара се мени непрекъснато. Пожарът е в района на землищата на с. Елшица и с. Левски и се разраства. В момента на терена има сили на пожарната, горски служители и доброволци.
  Граници на територията, на която се обявява бедственото положение: Землището на с. Елшица и землището на с. Левски.
  Мерки за овладяване на бедствието, включително предприетите временни ограничения върху правата на гражданите:
  1. Въвежда План за защита при бедствия на Община Панагюрище, част „Пожари“.
  2. Ограничава движението на хора и МПС в района на обявеното „бедствено положение“ за част от територията на община Панагюрище, а именно: землището на с. Елшица и землището на с. Левски. Следва да се осигури верижна и високо проходима техника, както и помощ от 27 Авио база Крумово.
  3. Изготвяне на писмо до РД „ПБЗН“ - Пазарджик, МВР - Пазарджик и Областна администрация Пазарджик.
  4. Съобщаване на населението, чрез средствата за масова информация, свързано с обявеното „бедствено положение“ за част от територията на община Панагюрище, част
  „Пожари“.
  Органи и длъжностни лица, отговарящи за прилагането на предприетите мерки:
  5.1.3а ръководител на операциите определям: главен инспектор Атанас Бобеков –ВПД началник PC „ПБЗН“
  5.2.За изпълнение на дейностите по т.4.1 и 4.2 определям: Никола Белишки - Кмет на община Панагюрище.
  5.3.За изпълнение на дейностите по т.4.3 и 4.4 определям : Никола Белишки - Кмет на община Панагюрище.
  Начало на въвеждане на бедствено положение - 21:00 часа на 08.08.2022 г.
  Срок на действието на бедственото положение - до 21.00 часа на 15.08.2022 г. (7 дни).
  Заповедта да се доведе до знанието на всички длъжностни лица, имащи отношение по защита на населението и включени в областния (общинския) план за защита при бедствия за сведение и изпълнение.
  Обявеното „бедствено положение“ за част от територията на община Панагюрище да се разгласи чрез средствата за масово осведомяване.
  Копие от заповедта да се изпрати на Областния управител Пазарджик, МВР и РДПБЗН Пазарджик.
  Контрол по изпълнението ще осъществявам лично.
  8.8.2022 г
  Никола Белишки
  Кмет на Община Панагюрище.
  (Зн)
  пожар пламъци стихия панагюрище пожарникари огнеборци
  Свързани
  Последни новини
  Анкета
  Обяви
  ЛИЦЕНЗИРАНИ КУРСОВЕ, ФРИЗЬОРСТВО, КОЗМЕТИКА, МАНИКЮР, ГРИМ. 0888 616 438
  РЕСТОРАНТ РОНИ /ТЕАТЪРА/ - БОГАТО ОБЕДНО МЕНЮ. КЕТЪРИНГ ДО ДОМА И ОФИСА. КАЧЕСТВО НА ДОСТЪПНИ ЦЕНИ. 0878 103 118
  "НИНА ТРЕЙД-18" ЕООД - СКЛАД ЗА ДЪРВЕН МАТЕРИАЛ ПРОДАВА ВСИЧКИ ВИДОВЕ ГРЕДИ, ДЪСКИ, ДЮШЕМЕ, ЛАМПЕРИЯ, ПОДПАЛКИ И ДР. НА НИСКИ ЦЕНИ В СРАВНЕНИЕ С КОНКУРЕНТИТЕ. 0899 198 498
  Всички
  Начало
  Пазарджик
  Регионът
  Спорт
  Крими
  Други
  ИНФО КОВИД-19
  Обяви
  Избори
  Реклама
  Абонамент
  За нас
  Абонамент
  Реклама
  Контакти
  Реклама
  гр. Пазарджик,
  бул. "България" No 22, ет.4
  тел. 0884 350 635
  тел. 0888 834 837
  Репортери
  0888 834 837
  0888 021 706
  0886 970 269
  Забранява се възпроизвеждането изцяло или отчасти на материали и публикации, без предварително съгласие на редакцията.